### 6.      Beslutning om frigivelse af rådighedsbeløb til nedrivning af pavillonerne ved Reerslev Friskole

**Åbent**

Sagsnr.: 326-2017-35753       J.nr.: 00.30.08           Dokumentnr.:
326-2017-254263

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 460.000 kr. til nedrivning af pavilloner ved [adresse]
Friskole. Der søges en anlægsbevilling på 460.000 kr. finansieret af det afsatte
rådighedsbeløb til hel eller delvis nedrivning af pavillonerne afhængig af, om
lokale foreninger vil overtage hele eller dele af pavillonerne.

**Indstillinger**

Direktøren indstiller, at

1. der gives en
anlægsbevilling på i alt 460.000 kr. finansieret af rådighedsbeløbet til
nedrivning af pavilloner ved Reerslev Friskole, og

2. rådighedsbeløbet
fremrykkes fra 2018 til 2017.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Ved Reerslev Friskole, [adresse], 4294 Vera Nørgaard
[adresse] er der to sammenbyggede pavilloner på i alt 520 m2. De er i
relativ dårlig stand.

Der er foreløbig to lokale foreninger, som har henvendt sig
til kommunen med ønske om eventuel overtagelse af dele af pavillonerne
afhængigt af standen. De får muligheden for at besigtige pavillonerne, før de
tager beslutning om overtagelse.

Administrationen er derudover i gang med at indhente tilbud
fra to entreprenører på en total nedrivning af pavillonerne herunder vand- og
kloakafpropning. Afpropning og fjernelse gasledning (til varmeforsyning) er
igangsat.

Nedrivning af pavillonerne kan løses på flere måder.

1) Entreprenør
nedriver pavillonerne totalt inklusiv afpropning af kloak og vand.

2) Entreprenør
nedriver dele af pavillonerne og én forening overtager noget af pavillonerne.

3) Entreprenør
nedriver dele af pavillonerne og de to foreninger deles om noget af pavillonerne.

4) Entreprenør
sørger kun for afpropning af kloak og vand samt affaldshåndtering af interiør
og løsøre. De to foreninger deles om pavillonerne.

Hvilken løsning, der vælges, afhænger af dialogen med
foreningerne. Foreningerne vil selv skulle stå for udgifterne til flytningen.
De skal også selv sørge for eventuelle tilladelser herunder byggetilladelse,
når pavillonerne skal sættes op et nyt sted.

**Økonomiske konsekvenser**

Der er afsat et rådighedsbeløb på 460.000 kr. i 2018 til
nedrivning af pavilloner ved Reerslev Friskole. Der afsættes et rådighedsbeløb
i 2017 på 460.000 kr. finansieret af de likvide aktiver. Rådighedsbeløbet i
2018 reduceres tilsvarende med 460.000 kr. Økonomichefen bemærker, at restrådighedsbeløbet
i 2018 herefter udgør 0 kr.